‘एकातिर नाफाका लागि सरकारी जग्गा जथाभावी भाडामा दिई भवन बनाउने गरेको पाइएको छ,’ उनले भने, ‘अर्कोतिर उपत्यकामा बस्ती बाक्लिँदै गएकाले खुला ठाउँ नै छैन । भूकम्प तथा अन्य प्राकृतिक प्रकोपको समयमा आवश्यक पर्ने खुला जग्गा नभएपछि सरकारी जग्गा हस्तान्तरण वा भाडामा लगाउन नपाइने व्यवस्था गरेका हौं ।’
काठमाडौं — पूर्व प्रधानमन्त्री एवं एमालेका वरिष्ठ नेता माधवकुमार नेपालले दोस्रो चरणको स्थानीय चुनाव जेठको १४ मा गर्नु उपर्युक्त हुने सुझाएका छन् ।
पूर्व प्रधानमन्त्री एवं एमालेका बरिष्ठ नेता माधवकुमार नेपालले दोस्रो चरणको स्थानीय चुनाव जेठको १४ गते सम्ममा गर्नु उपर्युक्त हुने सुझाएका छन् ।
मंगलबार राजधानीमा आयोजित एक कार्यक्रममा नेपालले बजेट र पहिलो चरणको मतपेटिका सुरक्षालगायतका कारणले ढिलोमा जेठ १४ गते नै चुनाव गरिनुपर्ने धारणा राखे । ‘एक महिनाको लामो अवधिमा चरणवद्ध गरिनुहुदैन । सरकारले जेठ ३१ को मिति तोक्दा हामीसँग सल्लाह पनि गरेन’, एमाले प्रचार विभागद्वारा आयोजित पत्रकार भेटमा उनले भने । दोस्रो चरणको चुनाव अघि संविधान संसोधन हुन नसक्ने भएकाले तिथि लम्बाइरहनुको औचित्य नरहेको उनको धारणा थियो ।
नेपालले निर्वाचन सम्बद्ध कानुनहरु अविलम्व तयार गर्न सरकारलाई आग्रह गरे । त्यस्तै मतगणनासम्बन्धमा अन्योलता रहेकाले दलहरुसँग सल्लाह गरी निक्र्योलमा पुग्न आग्रह समेत गरे ।
‘दोस्रो चरणको चुनाव अघि नै बजेट ल्याई प्रभावित तुल्याउन खोजेको हो भने एमालेले त्यसलाई रोक्नेछ’, नेपालले भने ।
एमालेका सचिव एवं प्रचार विभाग प्रमुख योगेश भट्टराईले दोस्रो चरणको चुनाव जेठ ३१ बाट अघि गराउन सके मतगणना एकैपटक गर्न पनि सकिने धारणा राखेका थिए । ‘पहिलो चरणको मतपरिणाम एमालेकै पक्षमा आउने भएकाले हामीलाई घाटा त हुन्न । तर, निर्वाचनको मूल्य मान्यता अनुसार पनि दुवै चरणको निर्वाचन चाँडै गरी मतगणना गरौं भन्ने हाम्रो भनाई हो’, भट्टराईले बताए ।
उनले पर्याप्त जनशक्ति र बजेट हुँदा पनि दोस्रो चरणको चुनाव पछि धकेल्न खोजी निर्वाचन आयोगले शंकास्पद भूमिका देखाउन लागेको भनी आलोचना समेत गरे ।
कार्यक्रममा एमालेका केन्द्रीय सदस्य एवं प्रचार विभागका उपप्रमुख सूर्य थापाले स्थानीय चुनावलाई धाँधलीरहित र मर्यादित तुल्याउन आफ्नो पार्टीले विशेष भूमिका निर्वाह गर्ने जानकारी दिएका थिए । 'निर्वाचनमा एमालेको गतिविधिबारे जानकारी दिन हामीले नियमित अन्तर्क्रिया समेत थालेका हौं,' थापाले भने ।
डा.गोविन्द केसीलाई प्रहरीले बल प्रयोग गरेर काठमाडौं पठाएको छ । उनलाई नेपाली सेनाको हेलिकप्टरमा काठमाडौं पठाइएको हो ।
जुम्लामा अनसनरत डा. गोविन्द केसीको जीवन रक्षाकाे माग गर्दै काठमाडाैंमा बिहीबार पनि र्‍याली र प्रदर्शन भएकाे छ । माइतीघर देखि नयाँ बानेश्वरसम्म र्‍याली र प्रदर्शन गरिएको हो । प्रदर्शनमा नागरिक अगुवा, चिकित्सकलगायत विभिन्न पेसा, व्यवसायमा आवद्ध व्यक्ति सहभागी छन् ।
सप्तरीको हनुमाननगर कंकालिनी नगरपालिका–१३ गोबरगाढाका बासिन्दा ६ दिनयता पानी माथि बस्न बाध्य छन् । घर, अाँगन सबै जलमग्न भए पछि उनीहरु बगिरहेको पानी माथि खाट राखेर बसेका छन् ।
जाजरकोटको वारेकोट भेकबाट आउने भेरी नदीको सहायक नलसिंहगाडले हरेक वर्षातमा दाउरा बगाएर ल्याउँछ । यसरी बगाएर ल्याउने दाउरा तल्लो तटीय गाउँवस्तीका बासिन्दाहरुका लागि इन्धनको स्रोत हो । त्यही दाउराको लागि उनीहरुले ज्यान जोखिममा पार्छन् ।
खुलामञ्च राजधानीको मुटुमा रहेको एक मात्र खुलास्थल । राजनीतिक परिवर्तनदेखि अन्य धेरै प्रकारका साँस्कृतिक अवयवहरुको साक्षी बन्दै आएको ठाउँ ।
नेपाल प्रहरीले बालुवाटारबाट अधिकारकर्मीलाई गिरफ्तार गरेको छ । सरकारका स्वतन्त्रता विरोधी नीति र स्वेच्छाचारी निर्णय विरुद्ध मानव अधिकार तथा शान्ति समाजद्वारा शनिबार प्रधानमन्त्री निवास अगाडि आयोजित शान्तिपूर्ण धर्ना तथा प्रदर्शन कार्यक्रममा ३२ जना अधिकारकर्मीलाई प्रहरीले पक्राउ गरेको हो ।
दुई सातादेखि जुम्लामा अनसनरत डा. गोविन्द केसीको समर्थनमा राजधानीमा प्रदर्शन गरिएकाे छ । डा. केसीकाे जीवन रक्षाकालागि सरकारले ठोस कदम अगाडि नबढाएको भन्दै शनिबार र्‍याली र प्रदर्शन गरिएकाे हाे । प्रदर्शनमा नागरिक अगुवा, चिकित्सक लगायत विभिन्न पेशा व्यवसायमा अावद्ध ब्यक्ति सहभागी छन् ।
त्रिवि शिक्षण अस्पतालका विद्यार्थीहरूले शुक्रबारदेखि माइतीघर मण्डलामै बहिरंग (ओपीडी) सेवा सुरु गरेका छन् । स्वास्थ्य शिक्षा सुधारको माग गर्दै १४ औं दिनदेखि जुम्लामा आमरण अनशनमा रहेका डा. गोविन्द केसीको समर्थनसहित उनीहरुले मण्डलामा प्रदर्शन तथा ‌‌ओपीडी सेवा दिएका हुन् । यसरी गरियो मण्डलामै ओपीडी सेवा ।